
Es presenta l'avifauna fòssil del jaciment plistoholocènic de la Cova des Moro 
(Manacor, Mallorca). S'han enregistrat un mínim de 20 tàxons, fruit de campanyes 
de prospecció duites a terme per equips locals i estrangers en el passat, però 
sobre tot obtingudes arran de l'excavació de què fou objecte el jaciment durant 
l'estiu. de 1995: Accipiter nisus, Coturnix coturnix, Phasianus colchicus, 
Charadriiformes indet., Burhinus oedicnemus, Columba sp. cf. C. livia/oenas, Otus 
scops, Hirundo sp. cf. H. rustica/daurica, Hirundo sp. /Ptyonoprogne rupestris, 
Motacilla alba, cf. Turdidae, Erithacus rubecula, Erithacus sp./Luscinia sp., cf. 
Phoenicurus ochruros, cf. T. iliacus/philomelos/merula, Turdus sp., Sylvia 
melanocephala/curruca, Pyrrhocorax pyrrhocorax, P. graculus, Pyrrhocorax sp., 
Corvus corone/frugilegus, Loxia curvirostra i cf. Miliaria calandra. Entre aquests, 
B. oedicnemus, M. alba, cf. P. ochruros, S. melanocephala/curruca i cf. M. 
calandra suposen la primera citació confirmada per a les illes Balears. Destaca 
la riquesa de Passeriformes i en conjunt les dades paleornitològiques oferides són 
coherents amb la visió que es té del Plistocè Superior i de l'Holocè gimnèsic. 

Mallorca, Mediterrània Occidental. 


FOSSIL AVIFAUNA FROM THE UPPER PLEISTOCENE AND HOLOCENE SITE 
OF COVA DES MORO (MANACOR, MALLORCA). The Upper Pleistocene and 
Holocene avifauna from Cova des Moro (Manacor, Mallorca) is described in this 
paper. At least 20 taxa are present at the fossil site: Accipiter nisus, Coturnix 
coturnix, Phasianus colchicus, Charadriiformes indet., Burhinus oedicnemus, 
Columba sp. cf. C. livia/oenas, Otus scops, Hirundo sp. cf. H. rustica/daurica, 
Hirundo sp./Ptyonoprogne rupestris, Motacilla alba, cf. Turdidae, Erithacus rubecula, 
Erithacus sp./Luscinia sp., cf. Phoenicurus ochruros, cf. T. iliacus/philomelos/merula, 
Turdus sp., Sylvia melanocephala/curruca, Pyrrhocorax pyrrhocorax, P. graculus, 
Pyrrhocorax sp., Corvus corone/frugilegus, Loxia curvirostra and cf. Miliaria 
calandra. B. oedicnemus, M. alba, cf. P. ochruros, S. melanocephala/curruca and 
cf. M. calandra are first recorded in the Balearic Islands. Both local and foreign 
paleontological teams worked in the cave in the past, but the major assemblage 
of bird bones were recovered after the excavation of the site, in the summer of 
1995. The cave is specially rich in Passeriformes, and the obtained data is in 
accordance with the knowledge we have of the Upper Pleistocene and Holocene 
avifaunas from the Gymnesic Islands. 

Introducció 


La Cova des Moro és coneguda 
popularment des de fa molt de temps, i 
al seu si s'enregistren dades de la 
presència de nombrosos col-lectius hu- 
mans. Això fa que les dades estratigrà- 
fiques dels nivells més moderns, sovint 
distorsionats per l'acció de la nostra 
espècie, s'hagin d'interpretar amb molta 
cautela. En temps recents va ser objec- 
te de campanyes de prospecció que no 
varen lliurar gaire materials ornítics: 
Columba cf. livia, Turdus pilaris i 
Pyrrhocorax graculus (Alcover et al., 
1981). L'estiu del 1995 s'emprengué una 
excavació conjunta duita a terme per un 
equip d'arqueòlegs i paleontòlegs de la 
Universitat de les llles Balears i de l'Ins- 


titut Mediterrani d'Estudis Avançats, diri- 
git pel Dr. Víctor Guerrero i pel Dr. 
Josep A. Alcover. Alguns resultats pre- 
liminars, complementaris als presentats 
en aquest treball, es poden consultar a 
Guerrero (1996). 


a) Localització i descripció del jaciment. 
La Cova des Moro es localitza al 
Terme Municipal de Manacor, a 1,5 km 
al sud de s'Estany d'en Mas (Fig. 1). Es 
tracta d'una cavitat càrstica litoral, exca- 
vada a la paret dels penya-segats, a uns 
deu metres sobre el nivell de la mar. 
La cova és àmplia, formada per 
una galeria de devers 30 metres d'am- 
plada per 60 de llargada, però compar- 
timentada pel desenvolupament d'im- 
portants volums d'espeleotemes. L'àrea 


Fig. 1 Localització de la Cova des Moro (Manacor, Mallorca). 
Fig. 1. Location of Cova des Moro (Manacor, Mallorca). 

central està coberta per grans blocs de 
derrubis, cimentats per deposicions esta- 
lagmítiques. La zona excavada corres- 
pon al sector oest de la cavitat, que 
s'ha anomenat Sala principal. Es varen 
excavar un total de tres sectors, tal i 
com s'il'lustra a la Fig. 2. 

A l'actualitat es reconeixen 3 en- 
trades, situades gairebé una vora l'altra. 
La principal fou manipulada per l'home 
talaiòtic, havent-hi disposat una sèrie de 
roques i lloses d'un pes considerable, a 
mena de passadís cap a l'interior. La 
segona està uns metres a l'esquerra del 


Fig. 2. Visió esquemàtica de la Cova des Moro i de la quadrícula sobre la qual es dugué a 
terme l'escavació. La quadrícula té 1 metre de costat (modificat de Guerrero, 1998). 
Fig. 2. Schematic view of Cova des Moro and excavated sectors. Side of the grid: 1 m 


(modified from Guerrero, 1996). 

corredor talaiótic i és de petita mida. 
Ambdues entrades donen a la mar. A la 
dreta del corredor, la paret de la cova 
té una important encletxa horitzontal, 
perllongada un parell de metres, a 
l'altura del trespol. A la banda interior 
fou acumulat pedreny, possiblement per 
evitar la influéncia del mal temps. A 
l'extrem oest de l'encletxa s'ubica la 
tercera obertura, de dimensions mode- 
rades. Per a més detalls sobre la cavitat 
i per consultar la topografia in extenso 
veure Trias i Mir (1977). 


b) Cronostratigrafia i edat dels materials. 
La cova fou ocupada per l'home 
durant diferents episodis prehistòrics i 
històrics (Guerrero, 1996). El nivell su- 
perficial està fortament alterat per les 
incursions més recents. Durant el decurs 
de l'excavació de què fou objecte l'estiu 
de 1995, fou necessària una neteja 
superficial per tal d'evitar la confussió 
provocada per la mescla de materials. 
L'excavació es desenvolupà segons el 
quadriculat de la Fig. 2. S'excavaren, en 
concret, els quadres H7, G7, F7, ET, 
D7, H8 de la zona del Sector 1; V5, V6, 
X4, X5, X6, Y3, Y4, Y5, Y6. Y7, Y8 del 
Sector 2 i R5 del Sector 3. A molts d'in- 
drets es recuperaren elements arqueo- 
lògics (ceràmica islàmica, talaiòtica i 
pretalaiòtica, braçalets d'arquer..) en 
alguns casos aparentment associats 
amb ossos de Myotragus balearicus. 
Això obligà a descartar la informació 
estratigràfica d'aquestes zones. 

La cova fou habitada, en les fases 
inicials de l'ocupació humana, per col- 
lectius familiaritzats amb el maneig de 
M. balearicus. S'han detectat nombrosos 
casos de manipulació de les banyes 
d'aquesta espècie (Guerrero, 1996). 

Pel que fa a l'estratigrafia, s'han 
pogut diferenciar quatre tipus de ma- 
terials, en base a la fauna acompanyant. 
Els materials més antics obtinguts fins a 


hores d'ara s'han datat a partir de 
restes òssies de M. balearicus en 9.800 
AP i pertanyen a una sala inferior (ano- 
menada "Sala petita" a la relació de 
material), situada per darrera i per davall 
del Sector 2. Les restes es recuperaren 
davall d'uns blocs de gran volum, 
cimentades per una capa de colada. 
Sembla que apareixen restes probable- 
ment coetànies amb les de la Sala 
Petita al Sector 3 de la Sala principal, 
però no s'hi han trobat restes d'ocells. 
Els materials d'aquesta procedència són 
d'aspecte diferent a la resta, i no estan 
associats a fauna antròpica. 

La resta de materials tenen una 
aparença més recent i gairebé mai es 
troben cimentats per carbonat càlcic. 
Han estat recuperats en els paquets 
sedimentaris de la Sala principal. En pri- 
mer lloc ja s'ha descrit la presència 
d'una capa superficial amb una gran 
barreja de restes paleontològiques i 
arqueològiques. Per davall es detecta el 
que s'ha anomenat Nivell 0, que es 
caracteritza per enregistrar coetàniament 
M. balearicus i fauna antròpica com 
ovella i cabra. Es creu que la simul- 
taneitat d'aquestes faunes es deu a 
coexistència real i no a contaminació 
estratigràfica. 

Al Nivell 1 no s'enregistra fauna 
antròpica, però no es pot assegurar que, 
cronològicament, sigui anterior a l'arriba- 
da de l'home a l'illa. El límit entre el 
Nivell O i el Nivell 1 no apareix clara- 
ment definit. Sembla, fruit de la infor- 
mació que ens donen els nivells arti- 
ficials en què fou excavada la cova, que 
es podria situar, aimanco al Sector 2, 
devers els 70 cm de fondària. Tampoc 
es coneix amb certesa l'abast del Nivell 
1, però lògicament és posterior als 
9.800 anys atribuits als materials de la 
Sala petita. 

Cal esmentar també que al Sector 
i, es va detectar una petita colada per 

davall del Nivell 1. Els materials obtin- 
guts per sota s'han anomenat Nivell 2, 
difereixen en color i textura dels enregis- 
trats a la resta de nivells i són proba- 
blement prehumans. 

A part dels material obtinguts du- 
rant l'excavació, el present treball inclou 
restes collectades per l'espeleòleg M. 
Trias durant una prospecció del jaciment 
temps enrere. També es recullen dades 
referents a materials obtinguts per un 
equip de  paleontólegs holandesos. 
Aquests materials es troben en l'actua- 
litat dipositats a la Col-lecció de Verte- 
brats Museu de la Naturalesa de les 
lles Balears (Ciutat de Mallorca). No 
obstant això, no es disposa de dades 
estratigràfiques perquè l'extracció es 
dugué a terme de manera poc regular. 
Es creu, laxament, que els materials fo- 
ren obtinguts a dos indrets: el primer, 
devers les quadrícules Q 11-12, i l'altre 
al voltants del punt de topografia 23 (no 
il-lustrat). No es pot descartar, però, que 
n'hi hagi de més bandes. 


AEP 
DL 


DD LT DD - 


Material i mètodes 


Els materials fòssils esmentats en 
el decurs del treball es troben conser- 
vats a la collecció "Museu de la Natu- 
ralesa de les llles Balears" (Ciutat de 
Mallorca), acrònim MNCM. 

Per a la determinació s'han efectuat 
comparacions amb esquelets actuals de 
la collecció esmentada. També s'han 
emprat exemplars del United States 
National Museum (Natural History). 

En el cas dels no Passeriformes, 
s'han estudiat tots els elements esque- 
lètics a excepció de les costelles i les 
vèrtebres. En els Passeriformes, s'ha es- 
tudiat preferentment el crani, la mandí- 
bula, l'húmer, el coracoid i el tarsmeta- 
tars. La resta del postcranial sovint està 
mancada de caràcters prou diagnòstics 
per garantir determinacions fidedignes 
(Weesie, 1987). La terminologia anatòmi- 
ca segueix Baumel (1979). En qualque 
Cas es citen termes usats per Hovvard 
(1929). A la Fig. 3 es mostren les 


LT DD LT 


Fig. 3. Mesures emprades per a l'elaboració d'aquest treball. D'esquerra a dreta: húmer, visió 
caudal, coracoid, visió dorsal; tarsmetatars, visió plantar. AEP- amplada de l'epífisi proximal; 
DD- diàmetre mediolateral de la diàfisi, LT- longitud total; LPC- longitud parcial (només per 
al coracoid). Modificat a partir de Moreno (1985). 

Fig. 3. Measures used in this work. From left to right: humerus, caudal viwe; coracoid, dorsal 
view; tarsometatarsus, plantar view. AEP- width of proximal epiphysis; DD- mediolateral width 
of diaphysis; LT- total lengt; LPC- partial length of coracoid. Modified from Moreno (1985). 

mesures a les quals es fa referència en 
el decurs del treball. S'han pres amb un 
cal-libre graduat fins a 0,05 mm. 

Des del punt de vista geogràfic, 
s'empra el terme Gimnèsies per a 
referir-se a Mallorca i Menorca mentre 
que Balears fa referència tant a les 
Gimnèsies com a les Pitiúses. 

Rere l'atribució dels material, es fa 
menció de les consideracions osteològi- 
ques i/o biomètriques que fonamenten la 
determinació. També es fa una breu 
referència a l'estatus actual de l'espècie 
a l'arxipèlag balear (dades a partir de 
GOB 1996 i GOB 1997) així com a 
l'status fòssil en el context insular de la 
Mediterrània Occidental. També es cita 
per a cada espècie el nombre mínim 
d'individus presents al jaciment (NMI), 
que correspon al nombre màxim d'ele- 
ments esquelètics homòlegs del mateix 
costat enregistrats. Aquest càlcul no es 
fa per als materials indeterminats. 


Paleontologia sistemàtica 


Ordre Accipritiformes 
Família Accipritidae 
Génere Accipiter 
Accipiter nisus (Linnaeus) 


MATERIAL: MNCM 47100, hümer 
esquerre, MNCM 47102, metacarp 
esquerre fragmentat, MNCM 47101, 
tarsmetatars esquerre. NMI- 1. 

El material és idèntic a l'espècie 
actual. Fou collectat durant l'agost del 
1987 per l'equip holandès esmentat, de 
la Universitat d'Utrech. No hi ha més 
dades sobre l'origen estratigràfic que les 
comentades a la introducció del capítol. 

Aquest tàxon s'ha recuperat també 
a Còrsega (Alcover et al., 1992) i a Cre- 
ta (VVeesie, 1987). Localment s'ha citat 
a altres dos jaciments: la Cova de son 
Maiol (Mourer-Chauviré et al., 1977) i la 


Cova Nova (McMinn i Alcover, 1992). 
L'espècie és a l'actualitat una hivernant 
escassa o moderada a les Balears. 


Ordre Galliformes 
Família Phasianidae 
Gènere Coturnix 
Coturnix coturnix (Linnaeus) 


MATERIAL: X5, superficial: MNCM 
42306, esternó fragmentat;  Y7-Y8, 
superficial: MNCM —47263  tibiotars 
esquerre. NMI- 1. 

Les restes són en tot semblants a 
la forma actual. 

Una forma molt pròxima, probable- 
ment ancestral de C. coturnix ha estat 
citada de les Gimnèsies a partir de 
restes del límit Plioplistocènic i del 
Plistocè Inferior (Alcover et al., 1981). 
En l'actualitat C. coturnix és una espècie 
estival i migradora a les Balears, sent 
parcialment sedentària a Mallorca. 


Gènere Phasianus 
Phasianus colchicus Linnaeus 


MATERIAL: X5, superfície: MNCM 
42429, tarsmetatars esquerre fragmentat. 
NMI» 1. 

El tarsmetatars presenta àrees cre- 
mades. Es del tot versemblant que 
aquesta espècie, la introducció de la 
qual està documentada des del segle 
XIV (Ferrer et al., 1986), fora consumida 
per l'home dins la cova. 

El faisà nidifica a les Balears a 
l'actualitat, si bé les seves poblacions 
són disperses i depenents d'una gestió 
cinegètica adequada. 


Ordre Charadriiformes 


MATERIAL: Sala 1, nivell 0: MNCM 
47245, fragment de metacarp. 

El caràcter fragmentari del material 
impossibilita la determinació d'aquest 
metacarp ni tan sols a nivell familiar. 

Família Burhinidae 
Gènere Burhinus 
Burhinus oedicnemus (Linnaeus) 


MATERIAL: MNCM 47327, fragment 
proximal de tibiotars esquerre. NMI- 1. 

Aquest material fou collectat per 
l'equip de paleontòlegs de la Universitat 
d'Utrech. No en coneixem ni la data ni 
la ubicació estratigràfica exacta. 

L'espècie no ha estat trobada a 
cap altra jaciment gimnèsic però sí a Ei- 
vissa (Soondar et al, 1995). En el marc 
de les illes de la Mediterrània Occiden- 
tal, també és absent del registre paleor- 
nitològic (Alcover et al., 1992). A l'actua- 
litat és una espècie sedentària a les 
Balears. 


Ordre Columbiformes 
Família Columbidae 
Gènere Columba 
Columba sp. cf. livia Gmelin/oenas 
Linnaeus 


MATERIAL: Sala petita: MNCM 
42056, hümer dret fragmentat; MNCM 
42079, sinsacre fragmentat, MNCM 
42058, tibiotars dret fragmentat. Sala 1, 
nivell 0: MNCM 47247, fragment proxi- 
mal de coracoid esquerre, MNCM 
47246, metacarp esquerre, MNCM47248, 
radi. Fora de context: MNCM 47103, 
metacarp dret fragmentat. NMI- 1. 

El material fòssil s'identifica amb el 
gènere Columba. C. palumbus és de 
major mida (VVeesie, 1987). La distinció 
entre C. livia i C. oenas, de talla 
inferior, és difícil (Fick, 1974; Weesie, 
1987). 

C. livia ja fou citada per al Plistocè 
Superior de Mallorca (Cova Nova, Florit 
i Alcover, 1987). L'atribució a C. livia/ 
oenas s'ha fet també a altres illes 
mediterrànies (Alcover et al., 1992). 
Actualment només C. livia és comuna a 
les Gimnèsies, sent C. oenas accidental. 


Ordre Strigiformes 
Família Strigidae 
Gènere Otus 

Otus scops (Linnaeus) 
MATERIAL: X5, nivell 1. MNCM 
42324, ulna dreta. NMI- 1. 

Una ulna en bon estat és l'única 
prova de la preséncia d'aquesta espécie 
a la cova. 

Otus scops ha estat trobat a altres 
dos jaciments de Mallorca (Ballman i 
Adrover, 1970): la Pedrera de s'Ònix, 
del límit plioplistocènic) i la Cova de 
Son Bauçà, del Plistocè Medi. És un 
element comú en les ornitofaunas in- 
sulars de la Mediterrània (Alcover et al., 
1992). Avui en dia és comú a les 
Balears. 


Ordre Passeriformes 
Família Hirundidae 
Gènere Hirundo 
Hirundo sp. cf. H. rustica Linnaeus/ 
H. daurica Linnaeus 


MATERIAL: U5, -35 a -50 cm: 
MNCM 47276, coracoid esquerre. U5, - 
70 a -80 cm: MNCM 47290, fragment 
proximal de mandíbula esquerra. NMI= 
T: 

La mandíbula dels Hirundidae és 
molt ampla, les branques mandibulars 
són primes, i l'Angulus mandibulae es 
perllonga: lateralment en un regruix en 
forma de solapa. La biometria permet 
assignar aquesta troballa a Hirundo, si 
bé la determinació específica no ha 
estat possible per falta de material de 
comparació d'H. daurica. 

El mateix succeeix per al coracoid, 
i és per això que les dues espècies del 
gènere tampoc no han pogut ser discri- 
minades. 

Hirundo sp./Ptyonoprogne rupestris 
(Scopoli) 


MATERIAL: H7, nivell 2, davall la 
colada. MNCM 47249, húmer esquerre. 
NMI- 1. 

La mancança de material de com- 
paració d'H. daurica no ha permès 
destriar l'húmer d'aquesta espècie del 
d'H. rustica o P. rupestris. Les tres es- 
pècies tenen un clar solapament bio- 
mètric. 

L'únic. hiründid fòssil citat a les 
Gimnèsies és P. rupestris (Florit i 
Alcover, 1987) però quasi totes les res- 
tants espècies s'han recuperat a illes 
mediterrànies. A l'actualitat P. rupestris 
té tant poblacions sedentàries com mi- 
gradores a les Balears, mentre que H. 
rustica és estival. H. daurica també és 
estival si bé manco abundant. 


Família Motacillidae 
Gènere Motacilla 
Motacilla alba Linnaeus 


MATERIAL: U5, -70 a -100 cm. 
MNCM 47296, húmer esquerre. NMI= 1. 

La distinció dels hümers dels 
Emberizidae, Carduelidae, Fringillidae i 
Motacillidae, les quatre famílies amb 
totes dues fosses de l'húmer ben de- 
senvolupades i gairebé sempre fusio- 
nades per la reducció de la barra me- 
dial (Jànossy, 1983), és complicada. 
Dins les espécies de talla mitjancera, C. 
chloris es destria per la major massivitat 
de les epífisis en relació a la llargada 
de l'os, fet que li confereix una notable 
robustesa (típica dels Carduelidae). F. 
coelebs es discrimina en base a la 
presència d'una fosseta excavada a la 
Crus ventrale (Jànossy, 1983, McMinn i 
Alcover, 1992). Els húmers d'Emberiza, 
Anthus i Motacilla d'aquesta talla (i.e. E. 
citrinella, E. cirlus, E. cia, E. hortulana, 
A. pratensis, A. trivialis, A. spinoleta i M. 


alba) tenen proporcions estilitzades i 
diàfisis poc rabassudes. El desenvolupa- 
ment de la barra medial és un tret 
variable dins els Emberizidae, mentre 
que als Motacilidae es troba sempre 
molt reduida. Una barra medial aparent 
pot indicar la pertinença a la primera 
família, mentre que si és gairebé 
inexistent la discriminació no es pot fer 
en base a aquest caràcter. Un altre tret 
útil és la morfologia de l'espina situada 
entre el Processus supracondylaris 
dorsalis i la diàfisi, de constitució prima 
i en forma d'estilet a Motacilla. En 
Anthus, es tracta d'una protuberància 
massiva i de poca altura (rarament pot 
tenir una aparença més llargaruda) que 
es situa sobre l'esmentat procés. Els 
Emberizidae presenten l'espina en qües- 
tió de forma rabassuda, com a Anthus. 
El reconeixement de Motacilla en base a 
aquest caràcter és immediat en la major 
part dels casos. Finalment, cal esmentar 
que les epífisis solen estar manco 
desenvolupades als Motacillidae, cosa 
que, juntament amb la menys patent 
Crista pectoralis, permet una aproximació 
subjectiva. 

L'espècie fou citada a Mallorca 
(Alcover et al., 1992), en base a uns 
materials inèdits de la Cova de Moleta. 
La revisió de què han estat objecte 
prova que es tracta d'una atribució errò- 
nia (Seguí, en prep.), de manera que 
les restes fòssils aquí presentades són 
la primera evidència constatada de la 
presència de l'espècie a les Gimnèsies 
en el passat. 

A l'actualitat M. alba és una hiver- 
nant i migradora comuna a les Balears. 


Família Turdidae 
cf. Turdidae 


MATERIAL: U5, -70 a -100 cm: 
MNCM 47297, fragment proximal 
d'hümer esquerre. NMI: 1. 

Aquest fragment presenta les fos- 
ses pneumoanconaea i tricipitalis dispo- 
sades de manera semblant als Turdidae 
de petita talla, però no idèntica. No ha 
pogut ser atribuit a cap de les espècies 
actuals. 


Gènere Erithacus 
Erithacus rubecula (Linnaeus) 


MATERIAL: V4, nivell 1: MNCM 
47312, coracoid dret. U5, -70 a -100 
cm: MNCM 47302, fragment proximal 
d'húmer esquerre. NMI: 1. 

Entre els Turdidae —paleàrtics, 
Luscinia i Erithacus són els únics que 
presenten l'húmer amb la Fossa tricipi- 
talis soma. La discriminació entre tots 
dos no és fàcil atès que ambdós gène- 
res exhibeixen una tipologia semblant, 
malgrat això Luscinia presenta el marge 
proximal de la Fossa tricipitalis més 
allargat i el Caput humeri més ample i 
aplanat que E. rubecula (McMinn i 
Alcover, 1992). Les proporcions són en 
general més estilitzades a Luscinia. 

El coracoid exhumat s'inclou dins 
una tipologia on les proporcions són 
gràcils, la Facies articularis clavicularis 
està ben desenvolupada i té forma 
ganxuda. La Facies articulars humeralis 
defineix una canal poc profunda (neck, 
Howard, 1929) a la unió amb l'epífisi 
proximal. Tots els caràcters esmentats 
són compartits amb altres petits 
Turdidae i Muscicapidae. L'atribució a E. 
rubecula s'ha fet en base a la talla i a 
l'aparença general de l'os. 

L'espècie s'ha citat també a la 
Cova Nova (McMinn i Alcover, 1992) i al 
Plistocé de Còrsega (Alcover et al., 
1992) i d'Eivissa (Sondaar, 1995). A la 
Pedrera de s'Ònix (Alcover et al., 1981) 
i en el Plistocè de Creta (Alcover et al., 
1992) s'han trobat formes afins. A 
l'actualitat és un hivernant abundant a 
l'arxipèlag balear. 


Erithacus sp./Luscinia sp. 


MATERIAL: U5, -70 a -80 cm: 
MNCM 47287, tarsmetatars esquerre. 
NME 1. 

Aquest  tarsmetatars s'identifica 
absolutament amb els Turdidae de mida 
petita o mitjancera. No obstant això, el 
solapament biomètric (LT: 26,65 mm) 
amb diverses espècies d'Erithacus i 
Luscinia (Moreno, 1987) no permet una 
atribució més acurada. 


Gènere Phoenicurus 
cf. Phoenicurus ochruros (Gmelin) 


MATERIAL: U5, -35 a -50 cm: 
MNCM 47277, coracoid dret, MNCM 
47280, esternó fragmentat; MNCM 
47275, hümer dret; MNCM 47274, 
hümer esquerre;  MNOCM 47252, 
mandíbula, MNCM 47251, tibiotars 


esquerre. NMI- 1. 

El fet que les restes s'hagin trobat 
associades ha permès l'atribució d'al- 
guns elements que en altres casos no 
són diagnosticables amb certesa. El 
coracoids de Muscicapa striata, Ficedula 
hypoleuca, Saxicola torquata, S rubetra, 
Erithacus rubecula, Phoenicurus phoeni- 
curus i P. ochruros presenten una 
tipologia semblant. La presència d'una 
fosseta situada a la superfície ventral de 
l'epífisi proximal i el grau de desenvo- 
lupament i corbatura de la Facies 
articularis clavicularis permeten atribuir el 
coracoid fòssil a aquest darrer gènere. 
No s'han trobat diferéncies osteológiques 
prou consistents per diferenciar P. 
phoenicurus de P. ochruros, i l'atribució 
específica s'ha fet gràcies a que que les 
restes han aparegut associades amb 
elements esquelètics diagnòstics. 

L'húmer fòssil pertany a la tipologia 
descrita per Jànossy (1982) per a les 
espècies de Turdidae de menor talla. 
Tant la Fossa pneumoanconaea com la 

tricipitalis estan ben desenvolupades i 
separades per la Crus dorsale fossa. P. 
ochruros es pot discriminar de la resta 
d'espècies del grup en base a la seva 
biometria (Moreno, 1987), excepte en el 
cas d'Oenanthe deserti (Wessie, 1987), 
peró creiem raonable l'exclusió d'aquesta 
darrera espécie per motius geográfics. 
No obstant això, els hümers tenen la 
barra medial un tant diferent dels exem- 
plars actuals. La mida és lleugerament 
superior en el tàxon fóssil. Algunes mo- 
dificacions osteológiques de semblant 
natura han estat reconegudes per a 
Sylvia sp. i per a cf. Philloscopus sp. de 
la Pedrera de s'Ònix (Seguí, 1996), i 
s'han atribuit a l'antiguitat del material 
(el jaciment pertany al límit plioqua- 
ternari). Si bé les restes aquí tractades 
foren exhumades en associació amb M. 
balearicus dins el nivell 1, no es tenen 
dades definitives sobre l'edat. Segura- 
ment són més tardanes que els mate- 
rials de la Saleta petita (c. 10.000 anys). 
Això fa difícil explicar les diferències os- 
teològiques en base a la seva antiguitat. 

L'actual registre és la primera 
citació de l'espècie en el Plistocè de les 
Gimnèsies, ja que no s'ha recuperat a 
cap altra illa mediterrània. A l'actualidad 
P. ochuros és comú durant la migració i 
la hivernada a les Balears. 


Gènere Turdus 
Turdus sp. cí. iliacus Linnaeus/ 
philomelos Brehm/merula Linnaeus 


MATERIAL: V4, nivell 1: MNCM 
47311, coracoid dret. V5, -50 a 70 cm: 
MNCM 42488, hümer esquerre. NMI- 1. 

La determinació específica del 
gènere Turdus ha de considerar-se com 
a impossible en la major part dels casos 
per mor de la gran homogeneitat osteo- 
lògica i el solapament de talles (VVeesie, 
1987, Moreno, 1987) entre les sis espè- 
cies del Paleàrtic Occidental (i.e.T. 


iliacus, T. philomelos, T. merula, T. 
torquatos, T. pilaris i T. viscivorus). La 
biometria del material fòssil el refereix a 
una classe de talla que inclou les tres 
espècies esmentades a l'encapçalament 
d'aquest apartat. 

Les espècies del gènere Turdus 
s'han recuperat a nombrosos jaciments 
quaternaris de les Gimnèsies i de les Pi- 
tiúses (Soondar et al, 1995, Seguí, 
1996), així com a quasi totes les illes 
mediterrànies amb registre fòssil conegut 
(Alcover et al., 1992). A l'actualitat, Tur- 
dus merula és sedentari a les Balears, 
mentre que T. iliacus i T. philomelos són 
migradors i hivernants a l'arxipèlag. 


Turdus sp. 


MATERIAL: U5, -50 a -70 cm: 
MNCM 47283, húmer dret, fragment pro- 
ximal; MNCM 47284, fragment proximal 
d'húmer esquerre, MNCM 47250, ulna 
dreta. 

Les restes fragmentades d'aquest 
tàxon no han pogut ser mesurades i per 
tant l'atribució a una classe de talla no 
ha estat possible. 


Família Sylviidae 
Génere Sylvia 
Sylvia melanocephala Gmelin/curruca 
(Linnaeus) 


MATERIAL: U5, -70 a -100: MNCM 
47307, fragment distal de premaxil-lar; 
MNOCM 47301, tarsmetatars esquerre. 
NMI- 1. 

La diagnosi específica del tarsme- 
tatars de Sylvia és complexa pel nombre 
d'espècies que integren aquest gènere. 
En base a la biometria (LT= 19,50 mm) 
i a la robustesa, el material s'ha atribuit 
a les espècies de talla mitjana (i.e. S. 
melanocephala i S. curruca, Moreno, 
1987). Si bé el premaxil-lar no estava 
associat al tarsmetatars, la troballa 

d'ambdós elements a la mateixa quadrí- 
cula i al mateix nivell artificial fa possible 
la pertinença a un únic individu. La 
comparació amb material actual de les 
dues espècies esmentades així ho cons- 
tata. La discriminació entre ambdues no 
ha estat possible. 

Cap d'aquestes espècies ha estat 
citada ni a les Balears ni a la Mediter- 
rània insular. A l'actualitat S. melanoce- 
phala és una nidificant comuna mentre 
que S. curruca és una migradora poc 
abundant. 


Família Corvidae 
Génere Pyrrhocorax 


La discriminació de les dues espé- 
cies de Pyrrhocorax en base a trets 
morfològics es difícil pels elements 
esquelètics poscranials, sent la biometria 
de gran ajut en aquest cas (VVeesie, 
1987, Moreno, 1986, Mourer-Chauviré, 
1975). L'atribució en funció de la mida 
s'ha de realitzar amb prudència ja que 
ben igual que en el cas de Turdus, la 
variació de la mida al llarg del temps fa 
que hi hagi solapament entre les dues 
espècies per a certs elements esquelè- 
tics. Mourer-Chauviré (1975) enregistra 
poblacions de talla inferior a les actuals 
durant el Plistocè Medi i Superior de 
França. Florit i Alcover (1987) també 
troben poblacions amb totes dues espè- 
cies més petites que les actuals en el 
jaciment vvúrmià de la Cova Nova. En 
un jaciment en què les dues espècies hi 
són representades, sovint és possible 
destriar per a l'húmer, l'ulna, el radi, el 
coracoid, el tibiotars i el tarsmetatars 
dues classes de talla que permeten 
grosso modo assignar les restes de 
major mida a P. pyrrhocorax i les me- 
nors a P. graculus. Per a altres ele- 
ments com el fémur, el metacarp, l'es- 
càpula i l'esquelet axial, la distinció no 
és clara. En base a aquestes consi- 


deracions s'ha procedit a la determinació 
de les restes fòssils. A més dels mate- 
rials obtinguts durant l'excavació, n'hi ha 
de coklectats per l'espeleòleg mallorquí 
M. Trias i per l'equip de la Universitat 
d'Utrech. Els d'aquesta darrera proce- 
dència manquen de dades referents a la 
ubicació estratigràfica. 


Pyrrhocorax graculus (Linnaeus) 


MATERIAL: Sala principal, Sector 3, 
superfical: MNCM 47318, fragment distal 
de mandíbula. Sense ubicació: MNCM 
47366, tibiotars dret fragmentat, MNCM 
47126, húmer esquerre, MNCM 47124, 
húmer esquerres, MNCM 47142, meta- 
carp esquerre, MNCM 47125, radi: 
MNCM 47137, radi; MNCM 47121, tars- 
metatars dret, MNCM 47130, tarsme- 
tatars dret, MNCM 47133, tarsmetatars 
esquerre, MNCM 47136, tibiotars dret, 
MNCM 47131, tibiotars esquerre frag- 
mentat, MNCM 47143, ulna dreta: 
MNCM 47122, ulna esquerra. NMI- 2. 


Pyrrhocorax pyrrhocorax (Linnaeus) 


MATERIAL: U5, -70 a -100: MNCM 
47295, coracoid esquerre. Sala petita: 
MNCM 42091, fragment proximal de 
mandíbula, MNCM 42090, coracoid dret, 
MNCM 42066, fragment distal d'húmer 
esquerre, MNCM 42061, fragment pro- 
ximal d'húmer esquerre, MNCM 42062, 
húmer esquerre. Sense ubicació: MNCM 
47320, húmer esquerres MNCM 47319, 
húmer dret, MNCM 47324, tibiotars 
esquerre fragmentat, MNCM 47325, ulna 
dreta; MNCM 47322, ulna esquerra: 
MNCM 47295, coracoid esquerre, MNCM 
47129, coracoid dret; MNCM 47148, 
fragment proximal de tibiotars dret; 
MNCM 47114, coracoid dret; MNCM 
47105, hümer dret; MNCM 47104, 
hümer esquerre; MNCM 47106, fragment 
distal d'húmer esquerre, MNCM 47115, 

fragment distal de tarsmetatars dret; 
MNCM 47116, tarsmetatars esquerre, 
MNCM 47120, tibiotars esquerre frag- 
mentat, MNCM 47117, fragment distal 
d'ulna dreta; MNCM 47119, fragment 
proximal d'ulna dreta, MNCM 47118, 
ulna esquerra; MNCM 47320 húmer 
esquerre, MNCM 47319 hümer dret, 
MNCM 47321 coracoid esquerre, MNCM 
47322 ulna esquerra; MNCM 47323 ulna 
dreta, MNCM 47324 tibiotars esquerre, 
MNCM 47325 ulna dreta, MNCM 47326 
tibiotars dret. NMI- 7. 


Pyrrhocorax sp. 


MATERIAL: Sala petita: MNCM 
42077, coracoid esquerre fragmentat; 
MNOM 47161, metacarp dret fragmentat; 
MNCM 42078, fragment proximal; MNCM 
42064, fémur dret, MNCM 42089, frag- 
ment distal de radi; MNCM 42071, frag- 
ment distal de radi; MNCM 42067 i 
MNCM 42057, fragments distals d'ulna 
dreta, MNCM 42060, fragmentat d'uina 
dreta, MNCM 42065, fragment distal d'ul- 
na esquerra, MNCM 47160, fragment 
proximal d'escàpula dreta, MNCM 47158, 
escàpula esquerra, MNCM 47163, frag- 
ment distal de tarsmetatars esquerre, 
MNCM 47162, fragment proximal de 
tarsmetatars esquerre. Sense ubicació: 
MNCM 41107, MNCM 47108, MNCM 
47145 i MNCM 47146, fémurs drets, 
MNCM 47109, metacarp dret fragmentat; 
MNCM 47110, metacarp esquerre, 
MNCM 47111, metacarp esquerre, 
MNCM 47112, metacarp dret, MNCM 
47113, metacarp dret fragmentat, MNCM 
47123 i MNCM 47132, fragments distals 
d'ulna dreta, MNCM 47127, coracoid dret 
fragmentat, MNCM 47128 i MNCM 
47152, fémurs esquerres, MNCM 47134 
i MNCM 47138, falange | del dit Il dreta, 
MNCM 47135, falange | del dit ll es- 
querra, MNCM 47131 i MNCM 47139, 
coracoids esquerres; MNCM 47151, 


fragment distal de coracoid dret, MNCM 
47323, ulna dreta; MNCM 47140 i 
MNCM 47144, fémurs esquerres frag- 
mentats, MNCM 47141, metacarp es- 
querre fragmentat, MNCM 42151, frag- 
ment distal de coracoid dret, MNCM 
47153, escàpula dreta fragmentada, 
MNCM 47147, metacarp esquerre frag- 
mentat, MNCM 47149, fragment proximal 
de tarsmetatars esquerre, MNCM 47156, 
fragment distal de tibiotars. 

P. graculus s'ha citat a nombroses 
illes mediterrànies (Alcover et al., 1992). 
Localmente s'ha recuperat a l'Avenc de 
na Corna (Artà), Cova Nova (Capdepera), 
Cova de Llenaire (Pollença) i Cova des 
Moro (Bate, 1928; Lambrecht, 1933, Mou- 
rer-Chauviré et al., 1975, Alcover et al., 
1981, Florit i Alcover, 1987). A l'actualitat 
l'espècie és accidental a les Balears. 


Gènere Corvus 
Corvus corone Linnaeus/frugilegus 
Linnaeus 


MATERIAL: Sala principal, Sector 3, 
Nivell 1: MNCM 47242, metacarp dret, 
MNCM 47243, fragment proximal de 
tibiotars. NMI= 1. 

El material correspon a un Corvidae 
de mida major que Pyrrhocorax però in- 
ferior a C. corax. Tant l'osteologia cra- 
nial com la postcranial és uniforme dins 
la família, i la biometria és una eina útil 
a l'hora de dur a terme la discriminació 
específica (Moreno, 1986; Weesie, 
1987). No obstant aixó, C. corone i C. 
frugilegus són biomètricament semblants, 
de manera que no hem pogut separar 
les dues espécies a partir de les restes 
fòssils trobades. 

Avui en dia les dues espècies són 
accidentals a les Balears. C. corone ha 
estat citada també a la Cova Nova (Flo- 
rit i Alcover, 1987). La classe de talla C. 
corone/frugilegus s'ha citat en el Pleisto- 
cé d'altres illes mediterrànies (Alcover et 
al., 1992). 

Família Carduelidae 
Gènere Loxia 
Loxia curvirostra Linnaeus 


MATERIAL: U5, -70 a -100 cm: 
MNCM 47298, fragment proximal 
d'hümer dret. NMI- 1. 

L'hümer de L. curvirostra es reco- 
neix entre els d'altres Carduelidae de la 
mateixa mida per l'extraordinari desenvo- 
lupament de les epífisis en relació a la 
llargada de l'os, cosa que li confereix 
una robustesa superior a la resta d'es- 
pècies del grup. 


Aquest tàxon forma part també de : 


l'avifauna fòssil descrita a la Cova Nova 
(Florit i Alcover, 1987). No s'ha citat a 
cap altre illa mediterrània (Alcover et al., 
1992). Fruit de les darreres dades 
(Seguí, en prep.), sembla que es tracta 
d'un tàxon representatiu de les ornitofau- 
nes Plistoholocèniques de les Gimnè- 
sies. Actualment presenta un status 
sedentari a Mallorca. 


Família Emberizidae 
Gènere Miliaria 
cí. Miliaria calandra (Linnaeus) 


MATERIAL: V4, -70 a -80 cm: 
MNCM 47268, coracoid esquerre. NMI- 1. 
Ben igual que en el cas de 


l'húmer, els Emberizidae, Motacillidae, 
Fringillidae, Carduelidae i fins i tot els 
Passeridae tenen evidents coincidències 
osteològiques en el coracoid. Contrària- 
ment al que succeeix en altres grups 
(vgr. Turdidae) aquest element no per- 
met un nivell de resolució tan elevat 
com l'húmer a l'hora de la discriminació 
genèrica o específica. Per tot això, no 
s'han pogut trobar criteris definitius a 
l'hora d'atribuir les restes fòssils a M. 
calandra, si bé la semblança amb 
aquesta espècie és patent. 

El tàxon ha estat temptativament 
citat a Creta (VVeesie, 1987). A l'actua- 
litat és sedentària a Mallorca. 


Passeriformes indeterminats 


MATERIAL: S6, nivell 1: MNCM 
47285, tibiotars esquerre; MNCM 47286, 
fragment proximal de tibiotars esquerre. 
U5, -35 a -50 cm: MNCM 47279, 
escàpula esquerra, MNCM 47278, fémur 
esquerre. U5, -50 a -70 cm: MNCM 
47282, sinsacre; MNCM 47273, ulna 
dreta; MNCM 47281, ulna dreta frag- 
mentada. U5, -70 a -80 cm: MNCM4727, 
falange ! del dit Il; MNCM 47288, fémur 
esquerre, MNCM 47289, ulna esquerra. 
U5, -70 a -100 cm: MNCM 47305, 
fragment distal de fémur, MNCM 47304, 
fragment proximal de fémur dret, MNCM 
47300, fémur dret fragmentat, MNCM 
47303, fragment proximal —d'húmer 
esquerre; MNCM 47308, fragment distal 
de tarsmetatars esquerre; MNCM 47291, 
fragment distal de tibiotars; MNCM 
47293, fragment distal de  tibiotars; 
MNCM 47294, fragment distal de tibio- 
tars; MNCM 47299, fragment distal de 


. tibiotars; MNCM 47306, fragment distal 


de tibiotars; MNCM 47292, vértebra. V4, 
nivell 1: MNCM 47316, fémur dret 
(juvenil); MNCM 47315, tarsmetatars dret 
(juvenil); MNCM 37440, tibiotars dret; 
MNCM 47313, tibiotars dret; MNCM 
47314, tibiotars dret. V4, -70 a -80 cm: 
MNCM 47270, fragment proximal d'es- 
càpula dreta, MNCM 47271, fragment 
distal de tibiotars; MNCM 47267, frag- 
ment distal de vértebra. Sala petita: 
MNCM 47159, fragment medial d'húmer 
esquerre, Sala principal, Sector 3, nivell 
1: MNCM 47268, fémur esquerre. Sense 
ubicació: MNCM 47150, fragment medial 
d'húmer esquerre, MNCM 47155, tars- 
metatars dret fragmentat, MNCM 47154, 
fragment proximal de tibiotars. 

El material citat en aquest apartat 
no presenta trets prou diagnòstics per a 
una atribució més acurada. Tanmateix, 
la major part d'aquests fòssils segura- 
ment representen les espècies enregis- 
trades anteriorment. 

Indeterminat 


MATERIAL: Sala petita: MNCM 
47164, falange unguinal; MNCM 47165, 
fragment de sinsacre; MNCM 47157, 
fragment distal de tibiotars; MNCM 
42073, fragment proximal —d'húmer 
esquerre, MNCM 42068, fragment de 
tibiotars; MNCM 42069, fragment medial 
d'ulna. T5 -30 a -50 cm: MNCM 47310, 
ulna fragmentada. Sala principal, Sector 
3, Nivell 1: MNCM 47244, fragment 
distal de tibiotars. 

Ben igual que en l'apartat anterior, 
les restes esmentades estan molt frag- 
mentades i no són atribuibles a cap 
grup amb prou garanties. 


Discussió 


La vintena de tàxons oferts per la 
Cova des Moro la converteixen en un 
jaciment a tenir en compte a l'hora d'a- 
valar la visió que es té de l'Holocè 
gimnèsic. 

Pel que fa a les dades estratigràfi- 
ques, s'ha comentat que aquesta 
primera excavació de la Cova des Moro 
s'ha desenvolupat sobre els nivells 
superiors, alguns dels quals estaven 
altament alterats per l'home. Si bé s'ha 
fet una aproximació a les possibles 
edats atribuibles als nivells excavats, no 
sempre és possible precissar una edat 
acurada per a les restes fòssils. S'han 
situat temptativament els tàxons recu- 
perats en el Plistocè Superior i l'Holocè, 
referint-los als nivells prehumans o als 
nivells que enregistren fauna antròpica 
respectivament (Taula 1). 

En general, el conjunt faunístic 
enregistrat indica una paleocomunitat 
molt semblant a les conegudes a jaci- 
ments coetanis, com la Cova de Moleta 
o l'Abric de Son Matge (dades inèdites). 
És coherent també amb la resta de 


jaciments del Plistocè Superior coneguts 
de l'illa de Mallorca (vegi's Seguí (1996) 
per a una revisió) i amb la visió que es 
té en l'actualitat de les illes paraoceà- 
niques de la Mediterrània (Alcover et al., 
1992). Contrasta, no obstant, l'absència 
d'ocells marins (vgr. Procellariiformes), 
ocells aquàtics (vgr. Anseriformes) i 
alàudids, frequentment representats a les 
comunitats insulars del Plistocè Superior. 

Entre els Galliformes, només C. 
coturnix, espècie d'hàbits migratoris, es 
troba a les illes de la Mediterrània 
durant el Plistocè Superior (Alcover et 
aL, 1992) A la Cova des Moro, 
s'enregistra a més P. colchicus. Però 
aquesta espècie és clarament holocè- 
nica, formant part dels nivells antròpics 
del jaciment. 

Si bé l'estudi d'altres jaciments 
(Cova de Moleta, Cova Estreta, Abric de 
Son Matge -Mallorca- i Cova C-2 - 
Menorca-, dades nèdites) juntament amb 
les dades oferides en el present treball, 
enriqueixen notòriament el coneixement 
de les paleornitofaunes de Passeriformes 
del passat, la situació no era així fins fa 
poc (Seguí, 1996). En el cas de la 
Cova de Moro, un 6996 dels tàxons 
enregistrats són Passeriformes, xifra 
suggestiva que s'apropa al 50% que 
grosso modo s'estima per a la fauna 
actual i s'allunya del 2096 enregistrat per 
exemple al Plistocè Superior de Creta 
(VVeesie, 1987). Aquest fet es deu a les 
condicions tafonòmiques favorables així 
com a l'especial atenció dedicada a les 
restes de microvertebrats en tots els 
passos del processament del material, 
per a minimitzar els biaixos provocats 
per la mida i robustesa dels ossos en el 
registre fòssil. 

Potser una troballa rellevant sigui la 
de C. corone/frugilegus. L'atribució pru- 
dencial de material a un d'aquests dos 
tàxons ha tingut lloc a nombroses illes 
mediterrànies durant el Plistocé (i.e. 

Taula 1. Relació dels principals tàxons recuperats a la Cova des Moro, indicant el nombre 
de restes recuperades, el nombre mínim d'individus (NMI), l'atribució cronològica temptativa 
(PS = Plistocè Superior, H = Holocè) en base a les dades estratigràfiques disponibles i el 
nombre total de jaciments gimnèsics del Plistocè Superior i de l'Holocè on el tàxon ha estat 
citat (dades publicades, incloent l'actual treball). 

Table 1. Main taxa present at Cova des Moro, number of fossil remains recovered, minimum 
number of individuals (NMI), estimated age (PS = Upper Pleistocene; H = Holocene) in 
reference to available stratigraphic data, and number of fossil sites in the Gymnesic Islands 
were each taxon has been recovered (includes just published data as well as the hereby 
citation). 
















Espécies nom. restes NMI Nivells nombre 

recuperades jaciments 
[Burhinus oedcnems | 1 | 1| | 2? | 1 | 
Columba livia/oenas 
Hirundidae sp. 
[Mocha aba ^ | i | 1 | PS | 1 | 
[Emhacus rbecua — | 2 | 1 | FS | 2 
[c Phoenicurus ochruros | 6 | 1! | W | 1 
[Tudussp ^. | 5 | 2 |P&H | $  . 
| Syivia melanocephalacuruca, — 2 | 1 | FS | 1 
PS, (H) 
[Corvus corone/fugiegus | — 2 | 1 | 
BERE UA ENT ENG 


Sardenya, Córsega, Tavolara, Creta; 
Alcover et al., 1992). A Mallorca es va 
esmentar C. corone a la Cova Nova 


El mateix patró de distribució espa- 
ciotemporal es troba a dos altres 
còrvids: P. pyrrhocorax i P. graculus. 


(Florit i Alcover, 1987), però els autors 
assimilen aquesta atribució a C. corone/ 


frugilegus en revisions posteriors 
(Alcover et al., 1992). Amb la present 
citació es constata la presència del 
tàxon (no gaire anecdòtica si quedà 
enregistrada repetidament) fins l'Holocè. 
A l'actualitat, les dues possibles espè- 
cies són bastant rares a Balears, com ja 
s'ha esmentat. 


Aquest gènere és un dels elements més 
característics del Pliocè Superior insular 
de la Mediterrània. S'ha citat al 65% de 
les illes d'aquest marc geogràfic amb 
registre fòssil conegut. A Mallorca s'ha 
recuperat al 55% dels jaciments atribuits 
amb certesa al Plistocè Superior. A 
Menorca s'ha recuperat a la Cova de 
ses Tapareres (inèdit) mentre que falta a 
la Cova C-2. També fou citat per 

Reumer (1982) a Cala En Blanes, pero 
aquest jaciment sembla tenir una 
cronologia més primerenca (possiblement 
Plistocè Medi). En el jaciment objecte 
d'aquest treball, el 5596 de les restes 
fòssils determinades a nivell específic 
pertanyen a aquest tàxon. P. pyrrho- 
corax és l'au més abundant del jaci- 
ment, amb un mínim de set individus 
representats (vegi's Taula 1). 

Per a diversos autors (Mourer- 
Chauviré, 1975, Florit i Alcover, 1987, 
Alcover et al., 1992), P. graculus és un 
bon indicador paleoclimàtic. En l'actua- 
litat habita les àrees d'alta muntanya de 
gran part del Paleàrtic, però aquesta 
distribució es pot considerar relicta ja 
que el registre fòssil prova que en el 
passat el seu areal era més ampli, 
almanco al Paleàrtic occidental. L'extin- 
ció a gairebé totes les illes de la Medi- 
terrània (actualment només nia a Còrseg 
a) s'ha vinculat als canvis climàtics de 
la fí del Plistocè Superior, conduents al 
clima més calid de l'Holocè (Alcover et 
al., 1992). Contràriament, els requeri- 
ments climàtics manco selectius de P. 
pyrrhocorax no permeten explicar la 
seva desaparició de les Balears en base 
als mateixos arguments emprats per a 
la seva congénere. Alcover et al. (1992) 
suggereixen l'impacte provocat per l'ho- 
me com a possible causa de l'extirpació 
d'aquest tàxon. S'ha de tenir en compte, 
però, que l'espècie ha mantingut el seu 
areal passat a Sardenya, Sicília, i Creta, 
ambients insulars que també han sofert 
la colonització antròpica. 

Havent-se detectat diferències bio- 
mètriques entre els materials atribuits a 
aquestes espècies provinents de jaci- 
ments mallorquins no coetanis (obs. 
per.), i existint una variabilitat important 
en les poblacions del Plistocè Medi i 
Superior del continent (variablitat que 
permet destriar subespècies i detectar 


processos alomètrics (Mourer-Chauviré, 
1975), es fa necessària una revisió acu- 
rada del gènere al Paleàrtic Occidental. 

Com es veu a la Taula 1, hi ha 
una sèrie de tàxons que, juntament amb 
els esmentats just ara, computen un 
nombre de citacions a altres jaciments 
que fa pensar en la seva represen- 
tativitat en la paleocomunitat ornítica 
gimnèsica. Les diferents espècies del 
gènere Turdus (sis al Paleàrtic Occi- 
dental, amb problemes de determinació 
específica en base a l'esquelet, Seguí, 
1996) són les més àmpliament recupe- 
rades. Si bé a la Cova des Moro s'han 
recuperat majoritàriament les classes de 
talla petites o intermèdies, a molts altres 
jaciments del Plistocè Superior es 
recuperen les classes de talla majors. 
Entre aquests darrers, només T. 
viscivorus és relativament frequent a les 
illes, actualment durant l'hivern. T. pilaris 
i T. toquatos segurament eren més 
abundants en e! passat que avui en dia. 
Aquestes espécies es distribueixen pel 
Paleàrtic nord-occidental i central. En el 
jaciment würmià de la Cova Nova, per 
exemple, el 76% de les formes determi- 
nades a nivell específic s'assignen a T. 
viscivorus (laxament, a les classes de 
talla majors). En el jaciment postwürmià 
de la Cova de Moleta, entre el 87 i el 
10096 dels Turdus pertanyen a classes 
de talla petites o mitjanes, tal i com 
succeeix a la Cova des Moro. Essent 
aquestes espécies própies de climes 
més freds, és lògic que, com altres tà- 
xons, vessin els seus areals desplaçats 
cap al sud durant els períodes freds del 
Plistocè Superior, per exemple .durant la 
glaciació del Würm, augmentant així la 
seva representació en el registre fòssil. 
Això obliga a plantejar-se si les pautes 
migratòries devien ser diferents de les 
actuals, i si les actuals es degueren es- 
tructurar, grosso modo, en els darrers 
30.000 anys. 

Una hipòtesi alternativa consideraria 
la representació diferencial de les clas- 
ses de talla en diferents moment del 
Plistocè Superior únicament en base a 
un increment de la mida de les espè- 
cies que avui pertanyen a les classes 
de talla menors, fins a solapar-se amb 
les pertanyents a les classes de talla 
majors. L'única manera de discernir 
entre aquestes possibilitats (o fins i tot 
considerar l'acció conjunta d'ambdues) 
passa pel desenvolupament de criteris 
que permetin la determinació específica 
independentment de la talla, cosa molt 
difícil degut a la ja esmentada homo- 
geneitat osteològica del gènere. Ben 
igual que en el cas de Pyrrhocorax, es 
fa necessària una revisió acurada d'a- 
bast geogràfic i cronològic ample. 

La presència reiterada d'A. nisus a 
jaciments del Plistocè Superior gimnèsic 
s'addiu amb l'existència d'una comunitat 
rica en Passeriformes, capaç de susten- 
tar tròficament a aquest ornitòfag, alhora 
que indica un entorn més forestal que 
l'actual, almanco a l'indret on es situa el 
jaciment. Altres dades reafirmen aquesta 
hipòtesi: per una banda, la presència de 
L. curvirostra, espècie típica de grans 
boscos de coníferes, i que també es 
recuperà a la Cova Nova. Per altra ban- 
da, l'absència d'Alaudidae, propis d'este- 
pes i àrees obertes. Altres espècies de 
semblants requeriments ecològics, com 
C. coturnix i B. oedicnemus són també 
escassos a la Cova del Moro i absents 
d'altres jaciments gimnèsics. El conjunt 
de l'ornitofauna indica condicions més 
forestals que les actuals, i també més 
fredes, aquest darrer punt és fonamenta, 
entre altres, en la presència de P. 
graculus. 


Conclusions 


1. La paleornitofauna de la Cova 
des Moro és semblant a ia d'altres 
jaciments coetanis de Mallorca. 

2. Més del 6095 dels tàxons enre- 
gistrats són Passeriformes. Aquest fet 
s'explica en base a les condicions tafo- 
nòmiques favorables del jaciment i a la 
cura metodològica a l'hora d'extreure, 
processar i determinar el material. 

3. El conjunt faunístic indica un 
entorn més forestal i un clima més fred 
que l'actual. Aquest fet concorda amb la 
coneixença que es té del Plistocè 
Superior en el nostre marc geogràfic. 

4. El canvi climàtic progressiu des 


del Würm ha afectat la composició fau- 


nística de la comunitat ornítica i pot 
haver provocat canvis anatòmics en 
alguns tàxons (canvis de mida, 
alometries...) i possiblement també eto- 
lògics (pautes de migració i de sedenta- 
risme) en les poblacions. Aquests 
aspectes s'han d'analitzar de manera 
acurada i extensiva al conjunt de pobla- 
cions conegudes del Plistocè Superior 
del Paleàrtic Occidental. 

